CELEX: 62011FN0002
Language: sl
Date: 2011-01-07 00:00:00
Title: Zadeva F-2/11: Tožba, vložena 7. januarja 2011 – Descamps proti Komisiji

5.3.2011   
            
            
               SL
            
            
               Uradni list Evropske unije
            
            
               C 72/36
            
         Tožba, vložena 7. januarja 2011 – Descamps proti Komisiji
   (Zadeva F-2/11)
   2011/C 72/60
   Jezik postopka: francoščina
   
      Stranki
   
   
      Tožeča stranka: Eric Descamps (Bruselj, Belgija) (zastopnika: L. Levi in A. Blot, odvetnika)
   
      Tožena stranka: Evropska komisija
   
      Predmet in opis spora
   
   Razglasitev ničnosti odločbe o odpovedi delovnega razmerja tožeči stranki po koncu poskusne dobe in povrnitev škode, ki ji je bila povzročena s to odločbo.
   
      Predlogi tožeče stranke
   
   
               —
            
            
               Odločba z dne 1. marca 2010 o odpovedi delovnega razmerja tožeči stranki z učinkom od 31. marca 2010, ki jo je sprejel direktor direktorata HR.B-Centralni postopki RH 1: Kariera, Generalni direktorat za človeške vire in varnost Evropske komisije, v vlogi organa, pristojnega za imenovanja, naj se razglasi za nično;
            
         
               —
            
            
               odločba z dne 24. septembra 2010 o zavrnitvi pritožbe naj se, kolikor je to potrebno, razglasi za nično;
            
         
               —
            
            
               tožečo stranko naj se ponovno zaposli kot stalnega uradnika z učinkom od 1. aprila 2010 in dodeli naj se mu plača v višini, ki bi jo moral prejemati kot stalni uradnik od tega datuma, vključno s pripadajočimi pravicami (med katerimi so pokojninske pravice), ki jih začasno in ex aequo et bono ocenjuje na 39 600 EUR;
            
         
               —
            
            
               toženi stranki naj se naloži plačilo zneska, ki je začasno in ex aequo et bono ocenjen na 10 000 EUR, za povračilo nepremoženjske škode;
            
         
               —
            
            
               toženi stranki naj se naloži plačilo zamudnih obresti za dolgovano glavnico;
            
         
               —
            
            
               Evropski komisiji naj se naloži plačilo stroškov.